**Кіріспе сөз** Шыныбек Қ.М.

Армысыздар, қадірменді форумға қатысушылар, ұстаздар қауымы, оқушылар!

Биыл ұлы ұстаз, ағартушы , жазушы, ғалым Ыбырай Алтынсаринге 180 жыл. Бұл кісінің қазақ халқына еткен еңбегі зор екені баршаңызға аян.

Алғашқы әліппе, мектеп ашу, қазақ прозасының негізін қалаушы сегіз қырлы, бір сырлы ерен еңбегі-қанша ғасыр, дәуір өтсе де әр қазақ баласының кеудесінде жарық жұлдыздай жана бермек. Өзінің небәрі жарты ғасырға жетпейтін ғұмырында барша Алаш баласына үлгі тұтар орасан қажырлы еңбегі болашаққа да сәулесін шаша бермек. Олай болса, жазушының жазған ғибратты әңгімелері мен өлеңдерін жүрегімізге шырақ отындай жылу мерер маздақ қылуға тілектеспін. Бүгінгі осынау шарамыз Ыбырай сынды ұлы ұстазға деген құрмет-сыйымыз басы ғана емес, үнемі атқарар ұлық ісіміздің бірі боларына сенемін.

Барша қатысушыларға сәттілік тілеймін. Ісіміз әманда оңынан болсын!

**Күй «Ақынға арнау»**



**Автор:** Еркін Мөлдір



Ыбырай Алтынсарин өзіне дейінгі ақындардың ұстанымынан айнымай халықты иманға, исламға шақырған. Бұл өлеңдерінде өмірдің өткінші, дүниенің жалған екенін бұрыңғы құран-қиссаларын тілге тиек етіп, өсиет айтады. Сол өсиет өлеңдерінің бір үзіндісінде былайша толғайды.

Жаратты неше алуан жұрт бір Құдайым,  
Тең етті бәрімізге күн мен айын.  
Адамның адам біткен баласымыз,  
Қайсың бөлек тудың деп айырайын,

Бәріміз бір адамның баласымыз,  
Жігіттер бір - біріңе қарасыңыз.  
Өмір деген бес күндік кетер өтіп,  
Атаң барған орынға барасыңыз.

Пайғамбар бұрынғы уақытта Дәуіт өткен.  
Патша боп бұл дүниеге даңқы кеткен.  
Отыз ұлым бар ғой деп көптік ойлап,  
Құдайым отызын да әлек еткен...

Жылаған Дәуіт патша тоба қылып,  
Өзінің бенде екенін сонда біліп,  
Мұнан соң тақ Сүлеймен туды дейді,  
Отыз ұлға бір өзін жора қылып.

Ескендір патша болып дүниені алған,  
Қалмаған бұл жалғанда ешбір арман.  
Жалғыз - ақ өлмеске айла табамын деп,  
Ізденіп мәңгі суын соған барған.

**Ыбырай Алтынсарин**

**«Әке мен бала» әңгімесі бойынша сахналық қойылым**

**Жетекші:** Шыныбек Қалиасқар Мықтыбайұлы

**Автор:** Еркін Мөлдір 9-сынып оқушысы

**Әкесі:** СеитовӘділжан 9-сынып оқушысы

**Баласы:** ТілеуханОразбек -9-сынып оқушысы

**Базаршы:**  Болат Дінмұхаммед 9-сынып оқушысы

**Автор** : Ыбырай Алтынсариннің әңгімелері халық өмірімен байланысты болып келеді. Өз әңгімелерінде Ыбырай достық, білім, еріншектік, тәрбие туралы ой қозғайды. Сондай ғибратты әңгімесінің бірегейі «Әке мен бала» Бұл әңгіменің қай уақытта болсын берер тәлімі мол.

(Әкесі мен баласы көше бойымен келе жатады. Әкесі алдында, баласы соңында. Жол бойында көлденең жатқан аттың тағасын көреді. Әкесі кілт тоқтап, артқа бұрылып, баласына қарап)

**Әкесі:** Балам, ана жатқан тағаны көтергін, бір қажетіңе жарап қалар. Керек тастың ауырлығы жоқ дейді ғой.

**Баласы:** Әке, сіз де қызық екенсіз. Бұл түкке тұрмайтын ескі таға қандай қажетке жарайды деп ойлайсыз. Жата берсін, керек біреу болса, алар. Қайтеміз, босқа әуре боп.

**Әкесі:** Әй, балам-ай, керек жоқ нәрсе болмайды ғой. Сен көтермесең, мен-ақ көтеріп алайын.

(Әкесі жерде жатқан тағаны алып, жүрісін жалғастыра береді. Олар біраз жүрген соң, жолшыбай базарға кіреді. Жеміс-жидек сатып отырған бір кісіге тақалып, әкесі саудалай бастайды)

**Әкесі:** Ассаламағалейкум, базаршы аға! Мына тағаны сіз қаншаға алар едіңіз?

**Базаршы**: Бір, екі киле жиде келеді мынауыңызға. Өлшей берейін бе? дейді.

**Әкесі:** Әлбетте, өлшеңіз бұйырғанын! (Базаршы әкесіне жидені өлшеп береді. Әкесі артына бұрылмай, сол беті бір жидені аузына салып, екіншісін жерге тастайды. Осы көрініс үш, төрт рет қайталайды. Баласы әр тасталған жердегі жидені алып, сүртпектеп, аузына сала береді. Әкесі кілт тоқтап, артына бұрылып:

**Әкесі**: Әй, балам-ай , менің неге бұлай істегенімді түсіндің бе?-

**Баласы**: Жиде тәтті екен, сосын қимадым.

**Әкесі**: Балам, есіңде болсын Бір нәрсені іске асырар уақытта уақытында істемесең, оны бірнеше рет қайталауға тура келеді.

Бір мәрте ерінсең, оның зардабын он мәрте қайталауға тура келеді. Түсіндің бе, қарағым?!

**Баласы**: Түсіндім, әке. Енді мен мұндайды қайталамауға уәде беремін.

**Әкесі**: Дұрыс, балам! Түсінгеніңе қуанып тұрмын. Бұдан былай не нәрсе болса да, уақытында орындауға тырыс, құлыным!

Әуен (қобыз)

 

 



Асхат Жансая5-сынып оқушысы «Достарым **»**

Ербол Илла 6-сынып оқушысы «Залым төреге»

