**«Ұлы даланың ұлы ұстазы –Ыбырай Алтынсарин»**

**( Әдеби сазды кеш)**

**Жетекші: Кужакова Айман Сейтхановна**

**1-Жүргізуші:Жиренов Әли 10-сынып**

**2-Жүргізуші:Еркін Мөлдір 9-сынып**

«Сұлтанмахмұт Торайғыров атындағы тірек мектебі (РО)» оқушылары

****

**1-Жүргізуші:** Сәлеметсіздер ме, құрметті форумға қатысушы қонақтар!  
Бүгінгі өткелі отырған Ыбырай Алтынсариннің 180 жылдығына арналған облыстық форумның «Ұлы даланың ұлы ұстазы –Ыбырай Алтынсарин ” атты әдеби-сазды кешіне қош келдіңіздер!

Ақын тойы – бәріміздің тойымыз, өзін қазақпын деп санайтын бүкіл халық тойы.

**2-Жүргізуші:**

**Форумның мақсаты**: «Рухани жаңғыру» бағдарламасы аясында « Ұлы даланың ұлы тұлғаларын» дәріптеу арқылы халқымыздың ғұлама ойшылы Ыбырай өлеңдері мен әндерінің таралуын насихаттау, бүгінгі ұрпақтарының ақындардың мұрасына қызығушылығын арттыру, оқып – білуге, тани түсуге ынталандыру.  
Ғасырлар тоғысында ғасыр ақынының ақындық таланттарын шәкірт жүрегіне ұялату, сол арқылы олардың бойында поэзия әлеміне, жалпы сөз өнеріне сүйіспеншілікті берік қалыптастыру.

**1-Жүргізуші:**

Қазақстан Республикасының Президенті Қасым-Жомарт Тоқаев «Тәуелсіздік бәрінен қымбат» атты мақаласында көктем мерекесі - наурыз мейрамының мазмұнын байыта түсетін тұжырымдама жасауды ұсынған.

Қазақстанның Тұңғыш Президенті Н.Ә. Назарбаевтың 1991 жылғы 15 наурыздағы Жарлығымен күн мен түннің теңелген мезгілі, Ұлыстың ұлы күнін «Халықтық көктем мерекесі – Наурыз мейрамы» ретінде ресми тойлау бекітілді. Мақсаты: Қазақстан жеріндебейбітшілік пен достықты нығайту, ұлттық бірегейлікті сақтау, отбасылық құндылықтарды дәріптеу, қоршаған ортаға, табиғатқа ұқыпты қарауды қалыптастыру.Себебі, Наурыз – жаңа күннің бастауы. Табиғаттың жаңарып, тіршіліктің жанданып, ниеттің тазарып, жақсылықтың, ізгіліктің оянатын шағы. Ендеше, барлығыңызды келе жатқан Ұлыстың ұлы күні Наурыз мерекесімен құттықтаймыз!  
**2-Жүргізуші:**

Мәңгі тірі, өлмейді ол, рухы мықты,

Жартастардан мұңды үні жаңғырды.

Абай дана айтқандай - өр ақынның,

өлмейтұғын артында сөзі қалды,-дей отыра

Келесі кезекті Ыбырай Алтынсарин өлеңдерін мәнерлеп оқуға мектеп оқушыларына береміз

**Кел, балалар, оқылық!**

**«Сұлтанмахмұт Торайғыров атындағы тірек мектебі (РО)» КММ**

**3-4 сынып**

****

Бір Аллаға сиынып,  
Кел, балалар, оқылық,  
Оқығанды көңілге  
Ықыласпен тоқылық.  
Оқысаңыз, балалар,  
Шамнан шырақ жағылар,  
Тілегенің алдыңнан  
Іздемей-ақ табылар.  
  
Кел, балалар, оқылық,  
Оқығанды көңілге  
Ықыласпен тоқылық.  
Мал дәулеттің байлығы,  
Бір жұтасаң жоқ болар,  
Оқымыстың байлығы,  
Күннен- күнге көп болар,  
Еш жұтамақ жоқ болар.  
  
Кел, балалар, оқылық,  
Оқығанды көңілге  
Ықыласпен тоқылық.  
Сиса көйлек үстіңде  
Тоқуменен табылған.  
Сауысқанның тамағы  
Шоқуменен табылған.  
Өнер-білім бәрі де  
Оқуменен табылған.

**Ахмет Байтұрсынұлы мектебі**

**3-4 сынып**  
Кел, балалар, оқылық,  
Оқығанды көңілге  
Ықыласпен тоқылық.  
Надандықтын белгісі -  
Еш ақылға жарымас.  
Жайылып жүрген айуандай  
Ақ, қараны танымас.  
Аяңшыл ат арымас,  
Білім деген қарымас.  
Жөн білмеген наданға  
Қыдыр ата дарымас.  
------------------------------  
Кел, балалар, оқылық,  
Оқығанды көңілге  
Ықыласпен тоқылық.  
Әлпештеген ата–ана  
Қартаятын күн болар.  
Қартайғанда жабығып,  
Мал таятын күн болар.  
Ата–енең қартайса -  
Тіреу болар бұл оқу,  
Қартайғанда мал тайса  
Сүйеу болар бұл оқу.  
  
Кел, балалар, оқылық,  
Оқығанды көңілге  
Ықыласпен тоқылық.  
Оқу білген таниды  
Бір жаратқан құдайды,  
Танымаған құдайды  
Не ғылғанда ұнайды?  
Шырағым абай болгай деп,  
Ата–енең жылайды,  
Баладан қайыр болмаса,  
Баланы неге сұрайды.

**Өнер-білім бар жұрттар**

**Әлкей Марғұлан мектебі**

**5-6 сынып**

Өнер - білім бар жұрттар  
Тастан сарай салғызды;  
Айшылық алыс жерлерден,  
Көзіңді ашып - жұмғанша,  
Жылдам хабар алғызды.  
Аты жоқ құр арбаны  
Мың шақырым жерлерге,  
Күн жарымда барғызды.

------------------------------  
Адамды құстай ұшырды;  
Мал істейтін жұмысты  
От пен суға түсірді;  
Отынсыз тамақ пісірді,  
Сусыздан сусын ішірді.  
Теңізде жүзді балықтай,  
Дүниені кезді жалықпай,  
Білгендерге осылар  
Бәрі - дағы анықтай,  
Білмегенде танықтай;

**Ыбырай Алтынсарин мектебі**

**5-6 сынып**  
Біз де бекер жатпалық,  
Осыларға таныспай;  
Ат өнері білінбес  
Бәйгеге түсіп жарыспай;  
Желкілдеп шыққан көк шөптей  
Жаңа өспірім достарым  
Қатарың кетті-ау алысқа-ай,  
Ұмтылыңыз, қалыспай.  
Біз надан боп өсірдік  
Иектегі сақалды.  
Өнер – жігіт көркі деп  
Ескермедік мақалды...  
Біз болмасақ сіз барсыз,  
Үміт еткен достарым,  
Сіздерге бердім батамды.

**Өзен**

**Керней орта мектебі**

**7-8 сынып**

Таулардан өзен ағар сарқыраған,  
Айнадай сәуле беріп жарқыраған.  
Жел соқса, ыстық соқса бір қалыпта,  
Аралап тау мен тасты арқыраған.  
Көңілің суын ішсең ашылады,  
Денеңде бар дертінді қашырады.  
Өксіген оттай жанып жануарлар  
Өзеннен рақат тауып басылады.  
Қынарда тілсіз тұрған тоғайлар да  
Шуылдап желмен бірге бас ұрады...

**Үштөбе орта мектебі**

**7-8 сынып**  
Он мың мал айдап өтсең лай қалмайды,  
Тасыса су бармаған сай қалмайды.  
Тасыған өзен судың қуатымен  
Көк шығып шөп бітпеген жай қалмайды.  
Ел қыстап күн көреді жаныбында,  
Дәм болар алуан - алуан балығында...  
Тастаста, алтын тастасынамаққа,  
Сонда дааққанөзенқалыбында.  
Құдіретінқұдайымныңкөресінбе?  
Не нәжістоқтарөзенденесінде...  
Арыстандемалуғасуғакірсе,  
Балықтаршымшыпойнартерісіне

**Балғожа бидің баласына жазған хаты**  
**Ростовка орта мектебі**

**9-11 сынып**  
Үміт еткен көзімнің нұры, балам,  
Жаныңа жәрдем берсін Құдай Тағалам.  
Атаң мұнда анаңмен есен-аман,  
Сүйіп, сәлем жазады бүгін саған.  
  
Атаңды сағындым деп асығарсың,  
Сабаққа көңіл берсең, басыларсың.  
Ата-анаң, өнер білсең, асырарсың,  
Надан боп білмей қалсаң, аһ ұрарсың.  
­­­­­­­­­­­­­-----------------------------------  
Шырағым, мұнда жүрсең, нетер едің?  
Қолыңа құрық алып кетер едің.  
Тентіреп екі ауылдың арасында  
Жүргенмен, не мұратқа жетер едің?!

Араз бол, кедей болсаң, ұрлықпенен,  
Кете бар кессе басың шындықпенен.  
Қорек тап бейнеттен де, Тәңірің жәрдем,  
Телмірме бір адамға мұндықпенен.  
------------------------------------

**Байқадам орта мектебі**

**9-11 сынып**  
Мақтанба бақыттымын деп бағыңызға,  
Қартаймақ қиын сауда тағыңызда.  
Іске аспай бақ-дәулеттің қалуы оңай,  
Басыңнан бағың тайған шағыңызда.  
  
Мақтанба сұлумын деп ажарыңа,  
Ажарсыз адамдарды ал назарыңа.  
Зылиха, Жүсіппенен сұлу өткен,  
Тұрмаған ажар ара ажалына.  
  
Жүйрікте болмайды көрік сыналмаған…  
Бақ тайса, ерге дәулет құралмаған…  
Меңзеген асқар тауға есіл көңіл,  
Дүниеде еш нәрседен тына алмаған.

----------------------------------  
  
Арық мал жан жолатпас бір жалданса,  
Пенде ойлар кемімен деп бір малданса.  
Қадамы әзіз ердің ұзамайды,  
Жігітке бақыт шіркін сырт айналса.  
  
Ағайын жат болады алыс болса,  
Болады жат та жақын, таныс болса.  
Достарың, дұшпан түгіл, табалайды,  
Аяғың бір нәрседен шалыс болса.  
  
Асылы залымдардың лайланды,  
Дүниені, маған десең, шыр айналды.  
Ит үрер жақсыға да, жаманға да,  
Қылмағы бірақ залал Құдайдан-ды.

**1-жүргізуші:**

Қазақ ақындарының әр қайсысы шын мәніндегі дарын, қайталанбас шығармашылық тұлға ретінде дара.  
Бүгінде өз алдына тәуелсіздік алып, егеменді ел, дамыған өз жолы бар мемлекет атанған Қазақстан Республикасы өз ұл – қыздарын, халық арасынан шыққан дана ғұламалары мен ақындарын, батырлары мен дүлдүл шешендерін, кейінгі ұрпаққа жеткізіп, танытып отырады. Олардың әрбір жақсы сөзі мен іс - әрекетін насихаттап, мерейтойларын атап өтуде.

**Жыраулар жыр жырлайды.**

**Шыныбек Ағжанның орындауында «Ақынға арнау»**

**«Сұлтанмахмұт Торайғыров атындағы тірек мектебі (РО)» КММ**



**2-жүргізуші:**

**Ақындар айтысы** Тулегенов Әділхан мен Мейрамов Арман

**«Сұлтанмахмұт Торайғыров атындағы тірек мектебі (РО)» КММ**



**1-жүргізуші:**

Келесі кезектеРостовка тірек мектебінің оқушысы Оразбек Беріктің орындауында Ән «Ұстазым»

**2-жүргізуші:** Міне, бүгінгі кешке қатысқан тыңдарман қауым, Ыбырай атамыздың тәрбиелік мәні зор жырларына қанық болдыңыздар  деп ойлаймыз.

**1-Жүргізуші**: Бүгінгі поэзия кешіне қатысқан барлық оқушыларға алғысымызды білдіреміз.

**2-жүргізуші:** Сонымен, ақиық ақын Ыбырай атамызға арналған «Ұлы даланың ұлы ұстазы –Ыбырай Алтынсарин» атты әдеби-сазды кешіміз аяқталды.

**1-жүргізуші:** «Ақын болсаң, алмас бол тайпалмаған,  
Сен айт менің ойымды, айта алмаған» - деп болашақ ұрпаққа жол сілтеген  
Ыбырай атамыздың жырлары, бүгінгі кеш барысында оқушыларға шабыт беріп, өз бойларындағы таланттарын шыңдауына арқау болады деген сенімдеміз.

Олай болса, әдеби-сазды кешімізді осымен аяқтаймыз.  
**2-жүргізуші:** Келесі көріскенше амандықта болайық.